CELEX: 32015R1298
Language: hu
Date: 2015-07-28 00:00:00
Title: A Bizottság (EU) 2015/1298 rendelete (2015. július 28.) a kozmetikai termékekről szóló 1223/2009/EK európai parlamenti és tanácsi rendelet II. és VI. mellékletének módosításáról (EGT-vonatkozású szöveg)

29.7.2015   
            
            
               HU
            
            
               Az Európai Unió Hivatalos Lapja
            
            
               L 199/22
            
         A BIZOTTSÁG (EU) 2015/1298 RENDELETE
   (2015. július 28.)
   a kozmetikai termékekről szóló 1223/2009/EK európai parlamenti és tanácsi rendelet II. és VI. mellékletének módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a kozmetikai termékekről szóló, 2009. november 30-i 1223/2009/EK európai parlamenti és tanácsi rendeletre (1) és különösen annak 31. cikke (1) bekezdésére,
   a fogyasztók biztonságával foglalkozó tudományos bizottsággal folytatott konzultációt követően,
   mivel:
   
               (1)
            
            
               A 3-benzilidén-kámfor kozmetikai termékekben, UV-szűrőként történő felhasználása jelenleg legfeljebb 2,0 %-os koncentrációban engedélyezett. A 3-benzilidén-kámfor az 1223/2009/EK rendelet VI. mellékletében 19-es hivatkozási szám alatt szerepel.
            
         
               (2)
            
            
               2013. június 18-i véleményében a fogyasztók biztonságával foglalkozó tudományos bizottság (FBTB) (2) azt a következtetést vonta le, hogy a 3-benzilidén-kámfor kozmetikai termékek UV-szűrőjeként, legfeljebb 2,0 %-os koncentrációban történő felhasználása nem biztonságos, mivel az említett anyag esetében a biztonsági határ nem éri el a 100-as értéket.
            
         
               (3)
            
            
               Annak biztosítására, hogy a napvédő termékek az emberi egészség szempontjából biztonságosak legyenek, a 3-benzilidén-kámfort törölni kell a kozmetikai termékekben engedélyezett UV-szűrőknek az 1223/2009/EK rendelet VI. mellékletében megállapított jegyzékéből.
            
         
               (4)
            
            
               Mivel a 3-benzilidén-kámfor nemcsak UV-szűrőként, hanem UV-sugárzást elnyelő anyagként is ismert, kozmetikai termékekben való felhasználását meg kell tiltani.
            
         
               (5)
            
            
               Az 1223/2009/EK rendelet II. és VI. mellékletét ezért ennek megfelelően módosítani kell.
            
         
               (6)
            
            
               Annak érdekében, hogy az ágazat elvégezhesse a termék receptúrájának szükséges kiigazításait, az említett korlátozás alkalmazását indokolt későbbre halasztani. A vállalkozások számára ezért e rendelet hatálybalépésétől számítva hat hónapot kell biztosítani az előírásoknak megfelelő termékek piaci bevezetéséhez és az előírásoknak meg nem felelő termékek piacról való kivonásához.
            
         
               (7)
            
            
               Az ebben a rendeletben foglalt intézkedések összhangban vannak a Kozmetikai Termékek Állandó Bizottságának véleményével.
            
         ELFOGADTA EZT A RENDELETET:
   1. cikk
   Az 1223/2009/EK rendelet II. és VI. melléklete e rendelet mellékletének megfelelően módosul.
   2. cikk
   2016. február 18-tól kizárólag az e rendelet követelményeinek megfelelő kozmetikai termékek hozhatók forgalomba és forgalmazhatók az Unióban.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. július 28-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 342., 2009.12.22., 59. o.
   
   
      (2)  A Bizottság 2008. szeptember 5-i 2008/721/EK határozata a fogyasztók biztonsága, a közegészségügy és a környezet területén a tudományos bizottságok tanácsadói szerkezetének kialakításáról és a 2004/210/EK határozat hatályon kívül helyezéséről (HL L 241., 2008.9.10., 21. o.).
   
      MELLÉKLET
      Az 1223/2009/EK rendelet a következőképpen módosul:
      
                  1.
               
               
                  A II. melléklet a következő bejegyzéssel egészül ki:
                  
                              Hivatkozási szám
                           
                           
                              Kémiai név/INN
                           
                           
                              CAS-szám
                           
                           
                              EC-szám
                           
                        
                              „1379
                           
                           
                              3-benzilidén-kámfor
                           
                           
                              15087-24-8
                           
                           
                              239-139-9”
                           
                        
            
                  2.
               
               
                  A VI. mellékletben a 19-es hivatkozási számhoz tartozó bejegyzést el kell hagyni.